پارکی سروشتی

پارکی سروشتی دیاریکردنێکە بۆ ناوچەیەکی پارێزراو لە ڕێگەی پلانداڕێژیی درێژخایەنی زەوی، بەڕێوەبردنی بەردەوامی سەرچاوەکان و سنووردارکردنی گەشەپێدانە کشتوکاڵی و خانووبەرەیییەکان. ئەم دیمەنە بەنرخانە لە دۆخی ژینگەیی ئێستایاندا پارێزراون و بۆ مەبەستی گەشتیاریی ژینگەیی پەرەیان پێ دەدرێت.

لە زۆربەی وڵاتاندا، پارکە سروشتییەکان دەکەونە ژێر پاراستنی یاسایی ڕێکخراوەوە، کە بەشێکە لە یاساکانی پاراستنیان.

لە ڕووی ئاستی پاراستنەوە، پۆلی «پارکی سروشتی» ھەمان شت نییە لەگەڵ «پارکی نیشتمانی»، کە لەلایەن ئای یوو سی ئێن و کۆمیسیۆنی جیھانیی ناوچە پارێزراوەکانییەوە وەک ناوچەیەکی پارێزراوی پۆلی دووەم پێناسە کراوە.
دیاریکردنی «پارکی سروشتی»، بەپێی تایبەتمەندییە ناوخۆیییەکان، دەکەوێتە نێوان پۆلی سێیەم و پۆلی شەشەمەوە بەپێی پۆلێنکردنی ئای یوو سی ئێن، و لە زۆربەی حاڵەتەکاندا نزیکترە لە پۆلی شەشەم؛ بەڵام ھەندێک پارکی سروشتی دواتر کراون بە پارکی نیشتمانی.

 سەرچاوەکان 

پۆل:ناوچە پارێزراوەکان
پۆل:پارکەکان